**Súpisné čísla**

Podľa § 2c  zákona č. 369/1990 Zb. o obecnom zriadení a vyhlášky MV SR č. 31/2003 Z. z. je obec povinná určiť súpisné číslo každej budove nachádzajúcej sa na území obce, ktorá je stavbou podľa zákona o územnom plánovaní  a stavebnom poriadku a zabezpečiť označenie číslom.

Súpisné číslo možno určiť len bytovým a nebytovým budovám, ktoré sú priestorovo sústredené, zastrešené, stavebno-technicky vhodné, určené na ochranu ľudí, zvierat alebo vecí, prístupné z cesty, miestnej komunikácie alebo účelovej komunikácie a sú začlenené do územia obce v súlade s urbanistickými, architektonickými zásadami a požiadavkami vyplývajúcich z územného pánu obce, zóny alebo regiónu.

**Register adries – určenie súpisného čísla**

Žiadateľ  o určenie súpisného čísla osobne doručí  žiadosť o určenie súpisného čísla na Obecný úrad, ku ktorej priloží potrebné doklady:

* doklad o vlastníctve pozemku (príp. doklad o inom práve k pozemku)
* právoplatné kolaudačné rozhodnutie na budovu
* zameranie adresného bodu v listinnej podobe (§3 ods. 4 zák. č. 125/2015 Z. z. o registri adries)
* geometrický plán (zameranie stavby pred vydaním kolaudačného rozhodnutia)
* kópiu z katastrálnej mapy

**Register adries – zrušenie súpisného čísla**

V prípade, že stavba bola na základe právoplatného rozhodnutia asanovaná, resp. v prípade zistenia neoprávneného určenia čísla stavbe, alebo z iných oprávnených dôvodov je potrebné určené súpisné resp. aj orientačné číslo zrušiť.

**Potrebné doklady:**

* žiadosť o zrušenie súpisného čísla
* doklady, preukazujúce dôvod na zrušenie čísla stavbe, napr. právoplatné asanačné povolenie, potvrdenie stavebného úradu alebo znalecký posudok, že sa jedná o jednu samostatnú stavbu a má určené dve, alebo viac súpisných čísiel.